ai4bharat/Pralekha huggingface dataset:
पंतप्रधान कार्यालय
हिमाचल दिनानिमित्त पंतप्रधानांचे संबोधन
नमस्कार!
देवभूमीच्या सर्व जनतेला हिमाचल दिनाच्या हार्दिक शुभेच्छा.
देशाच्या स्वातंत्र्याच्या 75 व्या वर्षी हिमाचल प्रदेश देखील आपला 75 वा स्थापना दिवस साजरा करत आहे हा अतिशय आनंददायी योगायोग आहे. स्वातंत्र्याच्या अमृत महोत्सवात हिमाचल प्रदेशातील विकासाचे अमृत राज्यातील प्रत्येक रहिवाशांपर्यंत पोहोचत राहावे, यासाठी आमचे सर्वांचे प्रयत्न सुरू आहेत.
अटलजींनी एकदा हिमाचलबाबत लिहिले होते-
बर्फ ढंकी पर्वतमालाएं,
नदियां, झरने, जंगल,
किन्नरियों का देश,
देवता डोलें पल-पल !
सुदैवाने, मलाही निसर्गाची अनमोल देणगी, मानवी क्षमतेची अत्युच्च पातळी अजमावण्याची आणि अतिशय कष्टात आपले भाग्य घडवणाऱ्या हिमाचलच्या लोकांमध्ये राहण्याची संधी मिळाली.
मित्रांनो,
सन 1948 मध्ये हिमाचल प्रदेशची निर्मिती झाली तेव्हा पर्वतासारखी आव्हाने समोर होती.
लहान डोंगराळ प्रदेश असल्याने, कठीण परिस्थिती आणि आव्हानात्मक भौगोलिक रचनेमुळे, शक्यतांपेक्षा अधिक साशंकता होती. पण हिमाचलच्या कष्टाळू, प्रामाणिक आणि मेहनती लोकांनी या आव्हानाचे संधीत रूपांतर केले. फलोत्पादन, वीज अधिशेष राज्य, साक्षरता दर, गावागावात रस्ता सुविधा, घरोघरी पाणी आणि वीज सुविधा यासारख्या अनेक बाबी या डोंगराळ राज्याची प्रगती दर्शवतात.
हिमाचलची क्षमता, तिथल्या सोयी-सुविधा अधिक चांगल्या कराव्यात, असा केंद्र सरकारचा गेल्या 7-8 वर्षांपासून सातत्याने प्रयत्न सुरू आहे. डबल इंजिन सरकारने आमचे तरुण सहकारी हिमाचलचे लोकप्रिय मुख्यमंत्री जयराम जी यांच्या सहकार्याने ग्रामीण रस्ते, महामार्ग रुंदीकरण, रेल्वेचे जाळे विस्तारण्यासाठी पुढाकार घेतला आहे, त्याचे परिणाम आता दिसू लागले आहेत. संपर्क व्यवस्था चांगली होत असल्याने हिमाचलचे पर्यटन हे नवीन क्षेत्र, नवीन प्रदेश खुणावत आहे. प्रत्येक नवीन प्रदेश पर्यटकांसाठी निसर्ग, संस्कृती आणि साहसाचे नवीन अनुभव घेऊन येत आहे आणि स्थानिकांसाठी रोजगार, स्वयंरोजगाराच्या अनंत शक्यता दिसू लागल्या आहेत. ज्या प्रकारे आरोग्य सुविधा सुधारल्या जात आहेत, त्याचा परिणाम आपल्याला कोरोना प्रतिबंधक लसीकरणाच्या वेगाद्वारे दिसून आला आहे.
मित्रांनो,
आता आपल्याला हिमाचलची पूर्ण क्षमता दृष्टीपथात आणण्यासाठी वेगाने काम करावे लागेल. येत्या 25 वर्षात हिमाचलच्या निर्मितीला आणि देशाच्या स्वातंत्र्याला 100 वर्षे पूर्ण होत आहेत. हा आमच्यासाठी नवीन संकल्पांचा अमृतकाळ आहे. या काळात पर्यटन, उच्च शिक्षण, संशोधन, माहिती तंत्रज्ञान, जैव-तंत्रज्ञान, अन्न-प्रक्रिया आणि नैसर्गिक शेती यांसारख्या क्षेत्रात हिमाचलला अधिक गतीने पुढे न्यायचे आहे. यंदाच्या अर्थसंकल्पात जाहीर केलेल्या व्हायब्रंट व्हिलेज योजना आणि पर्वतमाला योजनेचा हिमाचल प्रदेशलाही मोठा फायदा होणार आहे. या योजनांमुळे हिमाचल प्रदेशातील दुर्गम भागात संपर्क वाढेल, पर्यटनाला चालना मिळेल आणि रोजगाराच्या नवीन संधीही निर्माण होतील. आपल्याला हिमाचलची हिरवळ वाढवायची आहे, जंगले अधिक समृद्ध करायची आहेत. स्वच्छतागृहांबाबत केलेल्या उत्कृष्ट कामामुळे आता स्वच्छतेच्या इतर बाबींना प्रोत्साहन मिळायला हवे, त्यासाठी लोकसहभाग आणखी वाढवावा लागेल.
मित्रांनो,
जयराम जी यांचे सरकार आणि त्यांच्या सर्व सहकाऱ्यांनी केंद्राच्या कल्याणकारी योजनांचा मोठ्या प्रमाणात विस्तार केला आहे. विशेषतः सामाजिक सुरक्षेच्या बाबतीत हिमाचलमध्ये कौतुकास्पद काम केले जात आहे. प्रामाणिक नेतृत्व, शांतताप्रिय वातावरण, देवी-देवतांचे आशीर्वाद आणि कठोर परिश्रम करणारी हिमाचलचे लोक, हे सर्व अतुलनीय आहे. हिमाचलमध्ये वेगवान विकासासाठी आवश्यक असलेले सर्व काही आहे. समृद्ध आणि बलशाली भारताच्या उभारणीत हिमाचल आपले योगदान देत राहो, हीच माझी सदिच्छा!
खूप खूप धन्यवाद!
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 188.89 कोटी मात्रांचा टप्पा केला पार
12-14 वर्षे वयोगटात 2.86 कोटींहून अधिक लसीच्या मात्रा देण्यात आल्या
भारतात उपचाराधीन रुणसंख्या सध्या 18,684
गेल्या 24 तासात 3,688 नव्या रुग्णांची नोंद
कोरोनामुक्तीचा दर सध्या 98.74%
साप्ताहिक पॉझिटिव्हिटी दर सध्या 0.66%
नवी दिल्ली, 30 एप्रिल 2022
आज सकाळी 7 वाजेपर्यंतच्या तात्पुरत्या अहवालानुसार, भारतातील कोविड प्रतिबंधक लसीकरण व्याप्तीने 188.89 कोटींहून अधिक  मात्रांचा टप्पा पार केला. 2,32,98,421 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 2.86 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10405116
|
|
2nd Dose
|
|
10016505
|
|
Precaution Dose
|
|
4794775
|
|
FLWs
|
|
1st Dose
|
|
18415710
|
|
2nd Dose
|
|
17539302
|
|
Precaution Dose
|
|
7591757
|
|
Age Group 12-14 years
|
|
1st Dose
|
|
28698710
|
|
2nd Dose
|
|
6599218
|
|
Age Group 15-18 years
|
|
1st Dose
|
|
58425991
|
|
2nd Dose
|
|
42240428
|
|
Age Group 18-44 years
|
|
1st Dose
|
|
555713572
|
|
2nd Dose
|
|
478122094
|
|
Precaution Dose
|
|
148084
|
|
Age Group 45-59 years
|
|
1st Dose
|
|
202918252
|
|
2nd Dose
|
|
187948708
|
|
Precaution Dose
|
|
519876
|
|
Over 60 years
|
|
1st Dose
|
|
126863987
|
|
2nd Dose
|
|
117097204
|
|
Precaution Dose
|
|
14931646
|
|
Precaution Dose
|
|
27986138
|
|
Total
|
|
1888990935
भारतात उपचाराधीन रुग्णांची संख्या 18,684 इतकी आहे. हे प्रमाण भारतात आढळलेल्या एकूण कोरोना रुग्णांपैकी 0.04% आहे.
परिणामी, भारतात कोरोनामुक्तीचा दर 98.74% इतका आहे. गेल्या 24 तासात 2,755 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,25,33,377. इतकी झाली आहे.
गेल्या 24 तासात 3,688 नव्या कोरोना रुग्णांची नोंद झाली.
गेल्या 24 तासात एकूण 4,96,640 कोविड-19 चाचण्या घेण्यात आल्या. भारताने आतापर्यंत एकूण 83.74 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या 0.61% आहे आणि दैनंदिन पॉझिटिव्हिटी दर 0.74% नोंदविण्यात आला आहे.S.Tupe/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 93
विज्ञान आणि तंत्रज्ञान मंत्रालय
जिज्ञासा कार्यक्रमाअंतर्गत कोविड-19 विरुद्धच्या लढ्यामध्ये सीएसआयआर - सीएमईआरआय यांनी केलेल्या विज्ञान आणि तंत्रज्ञानातल्या संशोधनाची माहिती देण्यासाठी वेबिनार
विज्ञानाकडून अपेक्षित उपाय आणि चांगले परिणाम मिळविण्यासाठी आपण संयुक्त दृष्टिकोण ठेऊन लक्ष्य निश्चित केले पाहिजे त्याचबरोबर विज्ञान आणि समाज यांच्यामध्ये थेट संपर्क स्थापित होण्याची गरज - प्रा. डॉ. हरीश हिरानी
नवी दिल्ली, 9 सप्टेंबर 2020
सीएसआयआर - सीएमईआरआय, दुर्गापूरचे संचालक प्रा. डॉ. हरीश हिरानी यांनी म्हटले आहे की, ‘‘ सामाजिक-आर्थिक विकास घडून आणण्यासाठी विज्ञान ही गुरूकिल्ली आहे. सध्याच्या कोविड-19 महामारीच्या काळामध्ये सर्वांनी एकजूट होऊन आलेल्या संकटाला तोंड देण्याचे आव्हान आपल्यासमोर आहे. विज्ञानाकडून अपेक्षित समाधान आणि चांगले परिणाम मिळविण्यासाठी आपण संयुक्त दृष्टिकोण ठेऊन लक्ष्य निश्चित केले पाहिजे त्याचबरोबर विज्ञान आणि समाज यांच्यामध्ये थेट संपर्क स्थापित होण्याची आवश्यकता आहे.’’ त्यांनी वैश्विक मानकांचा विचार करूनच तितक्याच उत्तम दर्जाची निर्मिती स्थानिक पातळीवर करण्याची आवश्यकता असून त्यासाठी कुशल प्रशासनाची गरज आहे हा मुद्दा अधोरेखित केला.
प्राध्यापक डॉक्टर हरीश हिरानी यांनी काल- दि. 08.09.2020 रोजी जम्मू आणि काश्मीरच्या शालेय शिक्षण विभागाच्या सहकार्याने दुर्गापूरच्या सीएसआयआर - सीएमईआरआयच्यावतीने आयोजित करण्यात आलेल्या ‘जिज्ञासा कार्यक्रमाअंतर्गत आयोजित वेबिनारमध्ये मार्गदर्शन केले. कोविड-19 विरुद्धच्या लढ्यामध्ये सीएसआयआर- सीएमईआरआय यांनी केलेल्या विज्ञान आणि तंत्रज्ञानातल्या संशोधनाची माहिती देण्यासाठी या वेबिनारचे आयोजन करण्यात आले होते. यामध्ये प्राध्यापक हिरानी यांच्याबरोबरच जम्मू आणि काश्मीरच्या शालेय शिक्षण विभागाचे प्रमुख सचिव, शालेय शिक्षण, तंत्रज्ञान शिक्षण आणि कौशल्य विकास विभागाचे डॉ. असगर सामून , सीएसआयआर - सीएमईआरआयच्या मुख्य संशोधिका डॉ. अंजली चटर्जी, डॉ. हिमाद्री रॉय, वरिष्ठ संशोधक अविनाश यादव, डॉ. नासिर उल राशीद आणि संशोधक संजय हंसदाह यांनी मार्गदर्शन केले. या वेबिनारमध्ये 3,500 पेक्षा अधिक जण सहभागी झाले होते.
M.Chopade/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 204
सांख्यिकी आणि कार्यक्रम अंमलबजावणी मंत्रालय
2012=100 या आधारावरील संपूर्ण भारतातील ग्राहक किंमत निर्देशांक जाहीर
1. राष्ट्रीय सांख्यिकी कार्यालय तसेच सांख्यिकी व कार्यक्रम अंमलबजावणी मंत्रालयाने मे महिन्यासाठी  2012=100 या आधारावरील संपूर्ण भारतातील ग्राहक किंमत निर्देशांक  आणि ग्रामीण  व शहरी  तसेच या दोन्हीचे एकत्रित  संबधित ग्राहक धान्यदर निर्देशांक  एका पत्रकाद्वारे जाहीर केले आहेत. संपूर्ण भारत तसेच राज्ये व केंद्रशासित प्रदेशांचे गट व उपगटासाठी ग्राहक किंमत निर्देशांक सुद्धा जाहीर केले आहेत.
2. सर्व राज्ये व केंद्रशासित प्रदेशातील एकुण 114 शहरी बाजारपेठा व 1181 ग्रामीण बाजारपेठांना राष्ट्रीय सांख्यिकी कार्यालय तसेच सांख्यिकी व कार्यक्रम अंमलबजावणी मंत्रालयाच्या कर्मचाऱ्य़ांनी साप्ताहिक क्षेत्रिय भेटी देऊन ही दरांविषयी माहिती जमा केली. मे 2021 मध्ये 99.7% ग्रामीण व 97.7% शहरी बाजारपेठांनी भेटी देऊन दर नोंदवण्यात आले. बाजारपेठांनुसार 68.1% ग्रामीण व 67.5% शहरी दर नोंदवण्यात आले.
3. सर्वसामान्य निर्देशांक व ग्राहक धान्य धान्यदर यावर आधारित संपूर्ण भारतातील महागाई निर्देशांक  खाली दिले आहेत.
संरक्षण मंत्रालय
लष्करप्रमुख जनरल एम एम नरवणे यांनी दक्षिण कमांड पुणे येथील मुख्यालयाला भेट दिली
पुणे, 8 जानेवारी 2021
लष्करप्रमुख जनरल एम एम नरवणे यांनी आज पुणे स्थित दक्षिणी कमांडच्या मुख्यालयाला भेट दिली. दक्षिण कमांडचे आर्मी कमांडर लेफ्टनंट जनरल सी.पी. मोहंती यांनी जनरल एम.एम. नरवणे यांचे स्वागत केले आणि विविध सामरीक आणि प्रशिक्षण संबंधी मुद्द्यांबाबत त्यांना माहिती दिली. देशात विविध प्रकारच्या मानवतावादी कार्यात मदत आणि आपत्ती निवारण कार्यात दक्षिण कमांडच्या सैन्याने दिलेल्या योगदानाविषयी, विशेषतः कोविड-19 आणि पुराच्या आपत्तीच्या वेळी नागरी प्रशासनाला पुरवलेल्या मदतीबद्दलही लष्करप्रमुखांना अवगत करण्यात आले. सध्याच्या कोविड-19 महामारीच्या काळातही उच्च दर्जाची सज्जता आणि प्रशिक्षण कायम राखल्याबद्दल जनरल एम.एम. नरवणे यांनी दक्षिण कमांडचे कौतुक केले. जवानांचे आणि त्यांच्या कुटुंबियांचे जीवनमान सुधारण्यासाठी हाती घेतलेल्या विविध उपक्रम व कल्याणकारी प्रकल्पांचीही त्यांनी प्रशंसा केली. कोविड-19 महामारीच्या आव्हानांवर मात करण्यासाठीच्या राष्ट्रीय प्रयत्नात सैन्याच्या कटिबध्दतेचा त्यांनी पुनरुच्चार केला.
पुण्यातील नवीन कमांड रुग्णालयाचे जनरल एम एम नरवणे यांच्या हस्ते उद्घाटन झाले. हे मल्टी-स्पेशालिटी रुग्णालय असून त्यामध्ये सशस्त्र दल आणि मााजी सैैनिकांना आरोग्यसुविधा मिळणार आहे.M.Iyengar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
कृषी मंत्रालय
केंद्र सरकार आणि शेतकरी संघटना यांच्यात आज नवी दिल्लीत विज्ञान भवन इथे झाली चर्चेची आठवी फेरी
चर्चेची पुढची फेरी 15 जानेवारीला होणार
नवी दिल्ली, 8 जानेवारी 2021
केंद्र सरकार आणि 41 शेतकरी संघटनाचे प्रतिनिधी यांच्यात आज नवी दिल्लीत विज्ञान भवन इथे चर्चेची आठवी फेरी झाली. केंद्रीय कृषी मंत्री नरेंद्र सिंह तोमर,रेल्वे, वाणिज्य आणि उद्योग मंत्री पियुष गोयल, केंद्रीय वाणिज्य आणि उद्योग राज्य मंत्री सोम प्रकाश या चर्चेत सहभागी झाले. कृषी कायद्याबाबत सुचवण्यात आलेल्या सुधारणांबाबत मुद्देनिहाय चर्चेचे आवाहन त्यांनी पुन्हा एकदा केले.
देशातल्या शेतकऱ्यांचे हित लक्षात घेऊन कृषी कायदे करण्यात आल्याचे तोमर यांनी सांगितले. सरकारला शेतकऱ्यांची चिंता असून हे आंदोलन समाप्त व्हावे अशी सरकारची इच्छा आहे मात्र सरकारने सुचवल्यानुसार पर्यायांवर चर्चा होत नसल्याने तोडगा निघत नसल्याचे ते म्हणाले.
शेतकरी संघटनांनी आंदोलन शिस्तबद्ध ठेवल्याबद्दल कृषी मंत्र्यांनी प्रशंसा केली. खुल्या मनाने चर्चा सुरु ठेवण्याची सरकारची इच्छा असून बोलणी सुरु राहिल्यास तर्कशुद्ध मार्गाने तोडगा शक्य असल्याचे ते म्हणाले.
शेतकरी संघटनानी कायदे रद्द करण्याची मागणी केली आहे तर सरकारने सुधारणा पुन्हा सुचवल्या आहेत. प्रदीर्घ चर्चेनंतरही तोडगा निघाला नसल्यामुळे चर्चेची पुढची फेरी येत्या 15 तारखेला घेण्याचा निर्णय घेण्यात आला.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
रस्ते वाहतूक आणि महामार्ग मंत्रालय
नवीन भारताच्या निर्मितीसाठी नवीन महामार्ग आणि नवीन रस्ते- गडकरी
मुंबई, 15 नोव्हेंबर 2018
पायाभूत विकासाला सर्वोच्च प्राधान्य देण्याची सरकारची इच्छा आहे. पंतप्रधान नरेंद्र मोदी यांचे नवीन भारताचे स्वप्न प्रत्यक्षात साकारण्यासाठी भारतीय राष्ट्रीय महामार्ग प्राधिकरण नवीन महामार्ग आणि नवीन रस्ते बांधत आहे असे परिवहन मंत्री नितीन गडकरी यांनी म्हटले आहे. ते आज मुंबईत टोल-ऑपरेट-ट्रान्सफर प्रकल्पांच्या दुसऱ्या समुहावरील रोड शोमध्ये बोलत होते. या अंतर्गत, क्रियाशील राष्ट्रीय महामार्गांचे मुद्रीकरण केले जाईल. या मॉडेलच्या पहिल्या टप्प्यात दीड अब्जची गुंतवणूक झाली होती. या दुसऱ्या टप्प्यात त्यापेक्षा अधिक प्रतिसाद मिळेल अशी आशा गडकरी यांनी व्यक्त केली.
टीओटीद्वारे गुंतवणुकदारांना कोणतीही जोखीम न घेता निश्चित परतावा मिळेल. भारतीय स्टेट बँकेने राष्ट्रीय महामार्ग प्राधिकरणाला 3.6 अब्ज डॉलर्सचे कर्ज दिले आहे.
रालोआ सत्तेत येण्यापूर्वी रस्ते बांधणीचा वेग प्रतिदिन 2 कि.मी होता, तो आता प्रतिदिन 28 किमीवर गेला असून आगामी काळात तो प्रतिदिन 45 किमीपर्यंत नेण्याचे सरकारचे उदिृष्ट असल्याचे गडकरी म्हणाले.
वाहन निर्मिती आणि बंदर क्षेत्रात चांगली वाढ होत असून आगामी काळात आणखी वाढ होईल असे ते म्हणाले. मात्र रस्त्यांचे परिचालन करणाऱ्यांनी रस्ते देखभाल आणि सुरक्षेबाबत जागरुक असणे आवश्यक आहे. पाच लाख अपघात आणि दीड लाख अपघाती मृत्युमुळे रस्ते सुरक्षा ही चिंतेची बाब बनल्याचे ते म्हणाले. केंद्र आणि राज्य सरकारांबरोबर रस्ते बांधणीत पुढाकार घेण्यासाठी खासगी गुंतवणुकदारांना सरकार सर्व ती मदत करेल असे गडकरी म्हणाले.
N.Sapre/S.Kane/P.MALANDKAR
(Visitor Counter : 78
जलशक्ती मंत्रालय
1 ते 5 नोव्हेंबर 2022 दरम्यान ‘भारत जल सप्ताह’ साजरा केला जाणार
राष्ट्रपती द्रौपदी मुर्मू 1 नोव्हेंबर 2022 रोजी भारत जल सप्ताहाचे करणार उद्घाटन
नवी दिल्ली, 31 ऑक्टोबर 2022
जलसाठे संवर्धन आणि जलस्त्रोतांचा वापर करताना काळजी घेणे, याबाबत जनजागृती करण्यासाठी जलस्त्रोत, नदी विकास आणि गंगा पुनरुज्जीवन मंत्रालयाच्यावतीने 1 ते 5 नोव्हेंबर दरम्यान आयडब्ल्यूडब्ल्यू – 2022 म्हणजेच ‘भारत जल सप्ताहा’ च्या 7 व्या आवृत्तीचे आयोजन करण्यात येत आहे. या मंचाच्या माध्यमातून जागतिक स्तरावरील निर्णय घेणारे, राजकारणी, संशोधक आणि उद्योजक यांच्या कल्पना आणि मते जाणून घेण्यात येणार आहेत. 7व्या भारतीय जल सप्ताहाची संकल्पना "शाश्वत विकास आणि समानतेसाठी जल सुरक्षा" अशी आहे. पाच दिवस चालणाऱ्या या कार्यक्रमात जगभरातील तज्ज्ञ, नियोजनकर्ते आणि संबंधित हितधारक एकत्र येतील.
या कार्यक्रमाचे उद्घाटन राष्ट्रपती द्रौपदी मुर्मू करणार आहेत. पाण्याशी संबंधित आव्हाने आणि व्यवस्थापन या संदर्भात होत असलेल्या कामाला त्यांच्या उपस्थितीमुळे सर्वांना प्रेरणा मिळेल.
या कार्यक्रमात शाश्वत विकास उद्दिष्टांच्या अनुषंगाने जलस्रोत विकास आणि व्यवस्थापनाच्या शाश्वततेच्या मुद्द्यांकडे लक्ष दिले जाईल. या कार्यक्रमात चर्चासत्र, समूह चर्चा, इतर अनुषंगिक कार्यक्रम, प्रदर्शने आणि सांस्कृतिक कार्यक्रमांसह परिषदांचे आयोजन केले जाईल. या कार्यक्रमामध्ये डेन्मार्क, सिंगापूर आणि फिनलंड हे भागीदार देश असतील.
आयडब्ल्यूडब्ल्यू – 2022 ची संकल्पना समृद्ध करणारी आहे. तसेच अनेक-विषयांवर परिषद आणि प्रदर्शन एकाच वेळी सादर केले जाईल. तसेच संमेलनामध्ये विचाराधीन असलेल्या क्षेत्रांसाठी उपलब्ध तंत्रज्ञान आणि उपायांचे प्रदर्शन केले जाईल.S.Kane/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 152
इलेक्ट्रॉनिक्स आणि माहिती तंत्रज्ञान मंत्रालय
UIDAI अर्थात विशिष्ट ओळख प्राधिकरणाने गेल्या चार महिन्यांत बाल आधार उपक्रमांतर्गत 79 लाख मुलांची नोंदणी केली आहे
नवी दिल्ली, 15 ऑगस्ट 2022
युनिक आयडेंटिफिकेशन ऑथॉरिटी, अर्थात विशिष्ट ओळख प्राधिकरणाने चालू आर्थिक वर्षाच्या पहिल्या चार महिन्यांत  0 ते 5 वयोगटातील 79 लाखांहून अधिक मुलांची नोंदणी केली आहे.
बाल आधार उपक्रमांतर्गत 0-5 वयोगटातील अधिकाधिक मुलांपर्यंत पोहोचण्यासाठी तसेच पालकांना आणि मुलांना अनेक फायदे मिळवून देण्याच्या प्रयत्नांचा हा एक भाग आहे. 0-5 वयोगटातील 2.64 कोटी मुलांकडे 31 मार्च 2022 अखेर बाल आधार होते, तर जुलै 2022 अखेर ही संख्या 3.43 कोटी झाली आहे.
कार्यपद्धतीत आलेल्या वेगामुळे संपूर्ण देशात बाल आधार नोंदणी अतिशय चांगल्या पद्धतीने सुरू आहे. हिमाचल प्रदेश आणि हरियाणा सारख्या राज्यांमध्ये 0-5 वयोगटातील मुलांची नोंदणी आधीच लक्ष्यित वयोगटाच्या 70% पेक्षा जास्त झाली आहे. जम्मू आणि काश्मीर, मिझोराम, दिल्ली, आंध्र प्रदेश आणि लक्षद्वीपसह इतर अनेक राज्ये आणि केंद्रशासित प्रदेशांमध्ये मुलांची  नोंदणी देखील खूप चांगली झाली आहे.
एकूणच, सध्या आधार पूर्तता सुमारे 94% आहे. प्रौढांमधील आधार पूर्तता ही जवळजवळ 100% आहे. आधार क्रमांक आता जगण्याची सुलभता आणि व्यवसाय करण्याची सुलभता या दोन्ही मधला दुवा ठरत आहे .
युआयडीएआय  आणि तिची प्रादेशिक कार्यालये रहिवाशांना पुढे येण्यासाठी आणि बाल आधार उपक्रमांतर्गत त्यांच्या मुलांची नोंदणी करण्यासाठी सतत प्रोत्साहित करत आहेत. बाल आधार अनेक कल्याणकारी फायदे मिळवून देण्यासाठीही सुविधा निर्माण करते त्याचबरोबर जन्मापासूनच मुलांसाठी डिजिटल फोटो ओळख म्हणूनही काम करते.
0 ते 5 वयोगटातील मुलांना बाल आधार दिला जातो.आधार जारी करताना बायोमेट्रिकचे संकलन हे एक वैशिष्ट्यपूर्ण काम आहे.कारण बायोमेट्रिक्सच्या डी-डुप्लिकेशनवर आधारित विशिष्टता स्थापित करण्यासाठी ते आवश्यक आहे. तथापि, 0-5 वयोगटातील मुलांच्या आधार नोंदणीसाठी, हे बायोमेट्रिक्स गोळा केले जात नाहीत.
0-5 वर्षे वयोगटातील मुलांची आधार नोंदणी मुलाच्या चेहऱ्याच्या प्रतिमेवर आणि पालक/ संबंधित नातेवाईक यांच्या बायोमेट्रिक प्रमाणीकरणावर आधारित  केली जाते. बाल आधारसाठी नावनोंदणी करताना नातेसंबंधाचा पुरावा  गोळा केले जाते.
बाल आधारला सामान्य आधारपासून वेगळे करण्यासाठी, ते निळ्या रंगात जारी केले जाते, ज्यामध्ये मूल 5 वर्षांचे होईपर्यंत हे वैध आहे. 5 वर्षांचे झाल्यावर, अनिवार्य बायोमेट्रिक अपडेट  नावाची प्रक्रिया पूर्ण करण्यासाठी मुलाला आधार सेवा केंद्रात त्याचे बायोमेट्रिक्स देणे आवश्यक आहे.
MBU प्रक्रिया डी-डुप्लिकेशन प्रक्रियेतून जाते. ही प्रक्रिया पूर्ण झाल्यानंतर, आधार क्रमांकामध्ये कोणताही बदल न करता मुलाला सामान्य आधार जारी केला जातो.S.Patil/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 122
राष्ट्रपती कार्यालय
हिमाचल प्रदेश केंद्रीय विद्यापीठाच्या 6 व्या वार्षिक दीक्षांत समारंभात राष्ट्रपती सहभागी
राष्ट्रपती राम नाथ कोविंद यांनी आज  हिमाचल प्रदेशातील धरमशाला येथे केंद्रीय विद्यापीठाच्या 6 व्या वार्षिक दीक्षांत समारंभाला उपस्थित राहून संबोधित केले.
शिक्षण हा राष्ट्र उभारणीचा पाया असतो.त्यामुळे विद्यार्थ्यांमध्ये बौद्धिक क्षमता आणि कौशल्य विकसित करण्यासह त्यांची नैतिक मूल्ये आणि चरित्र्यही बळकट करणारे शिक्षण असले पाहिजे, असे यावेळी बोलताना राष्ट्रपतींनी सांगितले . जगातील सर्व आघाडीच्या देशांच्या प्रगतीत तरुणांनी महत्त्वाची भूमिका बजावली आहे, असे ते म्हणाले. शैक्षणिक क्षेत्रातील महिलांचा सहभाग हा कोणत्याही समाजाच्या विकासासाठी महत्त्वाचा मापदंड आहे, यावरही त्यांनी भर दिला.
तरुणांसमोर अनेक क्षेत्रात संधी उपलब्ध आहेत आणि भारतातील तरुणांमध्ये या संधींचा वापर करण्याची क्षमता आहे. त्यांच्या या क्षमतेवर विश्वास ठेवून पुढे जाणे आवश्यक आहे असे राष्ट्रपतींनी विद्यार्थ्यांना संबोधित करताना सांगितले. दीक्षांत समारंभ हा औपचारिक शिक्षण पूर्ण केल्यानिमित्तचा समारंभ आहे, मात्र शिक्षण आयुष्यभर सुरु राहणार आहे, विद्यार्थ्यांनी प्रत्येक टप्प्यावर, प्रत्येकाकडून शिकण्याची तयारी ठेवावी असे त्यांनी सांगितले.
विद्यार्थ्यानी आतापर्यंत जे काही साध्य केले आहे त्यात समाजाचे योगदान आहे, हे त्यांनी नेहमी लक्षात ठेवले पाहिजे. त्यांच्यावर समाजाचे ऋण आहे. त्याची परतफेड करण्याची त्यांची तयारी असली पाहिजे. त्याची परतफेड कशी आणि कधी करायची हे त्यांच्यावर अवलंबून आहे, असे राष्ट्रपती म्हणाले. भारतातील सुशिक्षित, शिस्तबद्ध आणि दृढनिश्चयी युवाशक्तीच्या ज्ञानावर आपला पूर्ण विश्वास असल्याचे त्यांनी सांगितले.
राष्ट्रपतींचे भाषण पाहण्यासाठी कृपया येथे क्लिक करा
अर्थ मंत्रालय
वस्तू आणि सेवा कर विभागाच्या दक्षिण मुंबई आयुक्तालयाने केला 185 कोटी रुपयांच्या बनावट वस्तू आणि सेवा कराच्या पावत्या तयार करणाऱ्या टोळीचा पर्दाफाश
केंद्रीय वस्तू आणि सेवा कर विभागाच्या दक्षिण मुंबई आयुक्तालयाच्या अधिकार्यांनी बनावट वस्तू आणि सेवा कराच्या पावत्या तयार करणाऱ्या टोळीचा पर्दाफाश केला आहे. या टोळीने सुमारे 22 कोटी रुपयांचा वस्तू आणि सेवा करावरचा इनपुट टॅक्स क्रेडिट बुडवण्यासाठी 185 कोटी रुपयांच्या बनावट पावत्या तयार केल्या होत्या. आयुक्तालयाने करचोरीमध्ये सहभागी असलेल्या दोघांना अटक केली आहे. त्यापैकी एक जण आदित्य एंटरप्रायझेस या वाळकेश्वर स्थित आस्थापनेचा मालक आहे. त्याने आर्थिक फायद्यांच्या बदल्यात ही आस्थापना तयार करण्यासाठी आणि वापरण्यासाठी आपली ओळख वापरण्यास मान्यता दिली होती. दुसरी व्यक्ती त्याचा मित्र आहे जो बनावट वस्तू आणि सेवा कर पावत्या प्राप्त करण्यासाठी आणि जारी करण्यासाठी ही आस्थापना चालवत असे.
एका विशिष्ट स्रोताकडून मिळालेल्या माहितीनुसार कारवाई करत वस्तू आणि सेवा कर विभागाच्या दक्षिण मुंबई आयुक्तालयाच्या चोरीविरोधी शाखेने या आस्थापनेविरुद्ध तपास सुरू केला. व्यवसायाचा सांगितलेला पत्ता हा निवासी परिसर असून तिथे कोणत्याही व्यावसायिक घडामोडी होत नसल्याचे तपासादरम्यान आढळून आले. तपासात असेही समोर आले आहे की, या आस्थापनेने 11.01 कोटी रुपयांच्या इनपुट टॅक्स क्रेडिटचा दावा केला होता आणि 10.96 कोटी रुपयांचा इनपुट टॅक्स क्रेडिट प्राप्त केला होता. या कर क्रेडिटचा लाभ घेण्यासाठी आणि तो पास करण्यासाठी 185 कोटी रुपयांच्या बोगस पावत्या, कोणत्याही वस्तूंचा पुरवठा किंवा पावती न घेता, केंद्रीय वस्तू आणि सेवा कर कायदा, 2017 च्या तरतुदींचे घोर उल्लंघन करून तयार करण्यात आल्या होत्या. या कर फसवणूकीच्या प्रकरणात दिल्ली, मुंबई, कानपूर, ठाणे आणि नवी मुंबई या शहरांसह विविध राज्यांतील 250 हून अधिक व्यावसायिक संस्थांचा सहभाग आहे. पुढील तपास आणि कर वसुलीची कारवाई प्रगतीपथावर आहे.
तपासादरम्यान गोळा केलेल्या भौतिक पुराव्याच्या आधारे आणि या कर फसवणुकीतील आरोपींच्या भूमिकेची दखल घेत, दोन्ही आरोपींना 22.07.2022 रोजी, केंद्रीय वस्तू आणि सेवा कर कायदा, 2017 च्या कलम 132 चे उल्लंघन केल्याबद्दल, वस्तू आणि सेवा कर कायदा, 2017 च्या कलम 69 अंतर्गत अटक करण्यात आली. या आरोपींना माननीय अतिरिक्त मुख्य महानगर दंडाधिकारी यांच्यासमोर हजर केले गेले. दंडाधिकाऱ्यांनी त्यांना 14 दिवसांची न्यायालयीन कोठडी सुनावली आहे.
2021-22 या आर्थिक वर्षात, केंद्रीय वस्तू आणि सेवा कर विभागाच्या दक्षिण मुंबई आयुक्तालयाने 949 कोटी रुपयांची वस्तू आणि सेवा कर चोरी पकडली, 18 कोटी रुपयांची कर वसूली केली आणि 9 करचोरी करणाऱ्यांना अटक केली. चालू आर्थिक वर्षात, वस्तू आणि सेवा कर विभागाच्या दक्षिण मुंबई आयुक्तालयाच्या अधिकाऱ्यांनी केलेले हे पाचवे अटकसत्र आहे.
वस्तू आणि सेवा कर अधिकारी संभाव्य फसवणूक करणार्यांना ओळखण्यासाठी आणि त्यांचा शोध घेण्यासाठी डेटा विश्लेषण आणि नेटवर्क विश्लेषण साधने वापरत आहेत. हे प्रकरण, वस्तू आणि सेवा कर विभागाच्या मुंबई क्षेत्रात कर फसवणूक करणारे आणि बनावट ITC नेटवर्कच्या विरोधात सुरू केलेल्या विशेष मोहिमेचा एक भाग आहे. वस्तू आणि सेवा कर अधिकारी करचोरी करणाऱ्यांविरुद्धची ही मोहीम येत्या काही दिवसांत अधिक तीव्र करणार आहेत.
गृह मंत्रालय
देशात उद्या होणाऱ्या मतमोजणीच्या पार्श्वभूमीवर पुरेसे सुरक्षा उपाय योजण्याचे केंद्रीय गृहमंत्रालयाचे राज्ये / केंद्रशासित प्रदेशांना निर्देश
नवी दिल्ली, 22 मे 2019
देशात उद्या होणाऱ्या मतमोजणीच्या पार्श्वभूमीवर काही ठिकाणी हिंसाचार होण्याची शक्यता लक्षात घेऊन दक्षतेचे निर्देश केंद्रीय गृहमंत्रालयाने राज्यांच्या मुख्य सचिवांना आणि पोलीस महासंचालकांना दिले आहेत.
राज्ये आणि केंद्रशासित प्रदेशांमध्ये कायदा व सुव्यवस्था, शांती आणि सलोखा राखण्यासाठी खबरदारी घेण्याच्या सूचना गृहमंत्रालयाने दिल्या आहेत. स्ट्राँगरुम्स आणि मतमोजणीच्या ठिकाणी पुरेशी सुरक्षा ठेवण्याचे निर्देशही मंत्रालयाने दिले आहेत.
N.Sapre/S.Kakade/D.Rane
(Visitor Counter : 79
संरक्षण मंत्रालय
स्वर्णिम विजय वर्षानिमित्त बांग्लादेश नौदलाचे जहाज विशाखापट्टणम येथे दाखल
बांगलादेश नौदलाचे जहाज  समुद्र अविजान 03 ऑक्टोबर 2021 रोजी पूर्व नौदल कमांड  च्या पाच दिवसांच्या दौऱ्यासाठी विशाखापट्टणम येथे दाखल झाले. बांगलादेश नौदल जहाजाचा हा दौरा राष्ट्रपिता बंधू शेख मुजीबुर रहमान यांचे जन्मशताब्दी वर्ष आणि ज्यामुळे बांगलादेश स्वतंत्र झाला त्या 1971 च्या भारत-पाक युद्धाच्या 50 व्या वर्धापन दिनानिमित्त स्वर्णीम विजय वर्ष यांच्या एकत्रित स्मृती प्रित्यर्थ बांगलादेश नौदलाची ही भेट आहे. बीएनएस सोमुद्र अविजानचे अधिकारी आणि कर्मचाऱ्यांचे नौदलाच्या बँडसह पूर्व नौदल कमांड आणि पूर्व ताफ्यातील प्रतिनिधींनी पारंपरिक स्वागत केले.
व्यावसायिक संवाद, क्रॉस डेक भेटी, आयएनएस विश्वकर्मा आणि आयएनएस डेगा भेट यासह दोन नौदलांमध्ये उपक्रमांची मालिका नियोजित आहे. याशिवाय, बांगलादेश नौदलावर आधारित विशेष माहितीपट दाखवणे आणि 1971 च्या युद्धातील निवृत्त सैनिकांशी संवाद हे या भेटीचे प्रमुख आकर्षण असेल.सर्वोच्च स्तरावर, बांगलादेश दूतावासातील निवासी संरक्षण अधिकारी आणि बीएनएस समुद्र अविजान यांच्यासह, नवी दिल्लीतील बांगलादेश उच्चायोगाचे उच्चायुक्त मोहम्मद इम्रान यांच्या नेतृत्वाखालील शिष्टमंडळ, पूर्व नौदल कमांडचे कमांडिंग- इन- चीफ ध्वज अधिकारी अतिविशिष्ट सेवा पदक आणि विशीष्ट सेवा पदक प्राप्त व्हाईस ऍडमिरल ए.बी.सिंह आणि नौदलाच्या पूर्व ताफ्याचे कमांडिंग ध्वज अधिकारी विशिष्ट सेवा पदक प्राप्त रिअर ऍडमिरल तरुण सोबती यांच्यासोबत अधिकृत चर्चा करेल.